Ŝĉebetovko (Feodoza municipo)

Ŝĉebetovko (, , ) estas
urbotipa loĝloko de la Feodoza municipo (Aŭtonoma Respubliko Krimeo). La loĝloko
situas en la sud-orienta parto de la Krimea duoninsulo kelkajn kilometrojn
for de la Nigra maro. Ŝĉebetovko havas la statuson de urbotipa loĝloko ekde 1968. Kune
kun la proksima loĝloko Kurortno (kiu troviĝas tuj
ĉe la maro) Ŝĉebetovko formas unuecan kurac- kaj ripoz-komplekson.

La loĝloko havas longan historion. La unuaj restaĵoj de la homa aktivado, trovitaj ĉi tie,
rilatas al neolito. Mezepoke ĉi tie ekzistis fortreso. La loĝloko estas unue menciita
en la analoj de la jaro 1461.

La ĉefa branĉo de la ekonomio estas vin- kaj konjak-produktado. En Ŝĉebetovko troviĝas
la fama vinber-prilabora sovĥozo-uzino "Koktebel". Krome, lastatempe la loĝloko
evoluas ankaŭ kiel ripoz-loko. La plej interesaj naturaj vidindaĵoj, kiuj troviĝas apud la loĝloko estas la monto Karadago kaj la Lisja Kreko.

En Ŝĉbetovko estas 1 mezlernejo, antaŭlernejo, hospitalo, kulturdomo. Apud la
loĝloko troviĝas la natura rezervejo, kiu inkludas la montar-masivon Karadago.

Kategorio:Feodoza municipo
Kategorio:Loĝlokoj de Krimeo
Kategorio:Urbotipaj loĝlokoj de Krimeo